C 18/24

Objava zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća

(2020/C 18/08)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od datuma ove objave.

ZAHTJEV ZA IZMJENU SPECIFIKACIJE PROIZVODA

„MENFI”

PDO-IT-A0786-AM02

Datum zahtjeva: 29.9.2014.

1. Pravila koja se primjenjuju na izmjenu

Članak 105. Uredbe (EU) br. 1308/2013 – izmjena koja nije manja

2. Opis i razlozi za izmjenu

2.1. Članak 1. specifikacije proizvoda. Oznaka i vina/kategorije. Izmjena specifikacije proizvoda i jedinstvenog dokumenta

Opis

(a) dodaje se kategorija „pjenušavo vino” (4), u kojoj se nalaze: — Spumante bianco, uključujući verzije s oznakom jedne od sljedećih sorti grožđa: Chardonnay, Grecanico, Chenin Blanc i Moscato Bianco, — Spumante rosato;

(b) kategorija „vino od prosušenoga grožđa” (15) proširena je kako bi se obuhvatile i sljedeće vrste: — Bianco passito, — Rosso passito;

Obrazloženje

Novouvedene kategorije, „pjenušavo vino” i „vino od prosušenog grožđa”, već su afirmirani proizvodi na predmetnom području. Na području na kojem se proizvode vina s kontroliranom oznakom izvornosti (tal. „Denominazione di Origine Controllata”, DOC) „Menfi” posljednjih se 20 godina mnogo eksperimentiralo i stoga se ovom izmjenom želi prikazati nova situacija.

2.2. Članak 1. specifikacije proizvoda. Oznaka i vina/nove sorte grožđa. Izmjena specifikacije proizvoda i jedinstvenog dokumenta

Opis

(a) dodane su brojne nove glavne sorte grožđa, kao što su Grillo, Catarratto, Fiano, Damaschino; Viognier, Sauvignon; Pinot Grigio, Vermentino, Chenin Blanc, Moscato Bianco, Perricone, Frappato, Nerello Mascalese, Cabernet Franc, Pinot Nero, Alicante Bouchet, Alicante, Petit Verdot i Aglianico. Te nove sorte posebno se odnose na: — Bianco Spumante i verzije s oznakama „Passito” i „Superiore”, — Rosso Passito, — Menfi Rosato, uključujući Menfi Rosato Spumante, vina s oznakom sorti grožđa Inzolia, Grillo, Chardonnay u verziji Spumante i s oznakom „Superiore”, — Menfi Catarratto, uključujući verziju s oznakom „Superiore”, — Grecanico s oznakom „Superiore” i Grecanico Spumante, — Fiano, uključujući verziju s oznakom „Superiore”, — Damaschino, — Viognier, — Sauvignon, — Pinot grigio, — Vermentino; — Chenin Blanc, uključujući Chenin Blanc Spumante, — Moscato Bianco, uključujući Moscato Bianco Spumante, — Nero d’Avola s oznakom „Riserva” i Nero d’Avola Rosato, — Perricone, uključujući verziju s oznakom „Riserva” i Perricone Rosato, — Frappato, uključujući Frappato Rosato, — Nerello Mascalese, uključujući Nerello Mascalese Rosato, Cabernet Franc, uključujući Cabernet Franc Rosato, — Merlot i Cabernet Sauvignon Rosato, — Syrahs oznakom „Riserva” i Syrah Rosato, — Pinot Nero, uključujući Pinot Nero Rosato, — Alicante Bouchet, uključujući Alicante Bouchet Rosato, Alicante, uključujući Alicante Rosato, — Petit Verdot, uključujući Petit Verdot Rosato, — Aglianico, uključujući Aglianico Rosato. Navode se najviše dvije sorte grožđa iste boje od onih koje su prethodno navedene;

(b) potpodručja „Feudo dei Fiori” i „Bonera” te monosortno vino Sangiovese više nisu obuhvaćeni.

Obrazloženje

(a) Novouvedene sorte grožđa, verzije rosé-a i verzije s oznakom „Superiore” već su afirmirani proizvodi na predmetnom području. Isto tako, kod novih vrsta s navedenim novim sortama grožđa radi se o poboljšanim sortama grožđa koje su se već proizvodile na tom području i koje su se već mogle upotrebljavati u kombinacijama sorti grožđa od kojih se dobivaju bijela i crna vina s DOC-om Menfi, ili kao glavne sorte grožđa koje čine najmanje 60 ili 75 % vina ili kao sekundarne sorte koje, ovisno o vrsti, čine od 20 do 30 %. Na području na kojem se proizvode vina s DOC-om Menfi posljednjih se 20 godina mnogo eksperimentiralo uvođenjem novih sorti i poboljšavanjem onih koje su već prisutne. Stoga se ovom izmjenom želi prikazati nova situacija.

(b) U kontekstu reorganizacije i poboljšanja sustava uzgoja i metoda proizvodnje vina ukupna je kvaliteta proizvoda s područja obuhvaćenog ovim DOC-om postala prilično homogena i tijekom godina nije uočena jasna razlika između grožđa proizvedenog u potpodručjima Feudo dei Fiori i Bonera i onog proizvedenog u ostatku područja obuhvaćenog DOC-om. Stoga se smatralo da nije potrebno upotrebljavati oznake tih potpodručja i odlučeno je da treba pojednostavniti specifikaciju i dati veću važnost vinima s DOC-om Menfi kao cjelini.

2.3. Članak 2. specifikacije proizvoda. Kombinacija sorti grožđa. Izmjena specifikacije proizvoda i jedinstvenog dokumenta

Opis

(a) Kombinacija sorti grožđa za vrstu vina Menfi Bianco standardizirana je za sve verzije, Spumante, Vendemmia Tardiva, Passito i Superiore. Sorta grožđa Grillo uključena je u glavne sorte grožđa koje mogu činiti najmanje 60 %. Postotak sekundarnih sorti grožđa povećan je s 25 % na najviše 40 % za grožđe drugih bijelih sorti uključujući i aromatične sorte koje su pogodne za uzgoj u regiji Sicilija;

(b) Kombinacija sorti grožđa za vrstu vina Menfi Rosso standardizirana je, što uključuje i verzije Riserva, Passito i Rosato. Sorte grožđa Perricone, Nerello Mascalese, Alicante i Alicante Bouchet uključene su u glavne sorte grožđa koje mogu činiti najmanje 60 %, a sorta Sangiovese izbrisana je. Postotak sekundarnih sorti grožđa povećan je s 30 % na najviše 40 % za grožđe drugih crnih sorti, uključujući i aromatične sorte koje su pogodne za uzgoj u regiji Sicilija.

Obrazloženje

Kombinacija sorti grožđa za crna i bijela vina izmijenjena je kako bi se uključile najreprezentativnije sorte koje se tradicionalno uzgajaju na području proizvodnje obuhvaćenom DOC-om Menfi, s posebnim naglaskom na autohtonim sortama.

2.4. Članak 3. specifikacije proizvoda. Područje proizvodnje. Izmjena specifikacije proizvoda i jedinstvenog dokumenta

Opis

Područje proizvodnje prošireno je kako bi se obuhvatilo cijelo područje unutar administrativnih granica općine Menfi, koje je dosad bilo uključeno samo djelomično, te kako bi se obuhvatila određena područja u drugim općinama koja su dosad isto tako bila tek djelomično uključena. Točnije, područje je prošireno kako bi se uključili lokaliteti Costa Finocchiara, Vallone Caricagiachi, Piana Grande di Misilifurme i Monte Cirami u općini Sciacca te područje Misilibesi u općini Sambuca di Sicilia. U općini Castelvetrano područje je prošireno kako bi se uključila cijela površina lokaliteta navedenih u članku 3. specifikacije (Casuzze, Case Nuove, Moscafratta, Serralunga, Belicello i Belìce), koja su dosad bila tek djelomično uključena.

Obrazloženje

Proširenje je potaknuto potrebom da se u područje proizvodnje uključe susjedna vinogradarska područja koja imaju iste karakteristike kao postojeća područja i koja su uvijek bila pod vinovom lozom, no koja su rascjepkana i smještena na različitim susjednim područjima. Na taj je način definirano homogenije područje proizvodnje s obzirom na karakteristike zemljišta, sustave uzgoja te uvjete u pogledu tla i klime Cijelo razgraničeno područje detaljno je opisano te su navedeni upotrijebljeni katastarski planovi iz službenih zemljišnih knjiga i pripadajuće granice, kao i potpodjele i lokaliteti o kojima je riječ. Opis razgraničenog područja proizvodnje uključuje brojeve službenih planova iz zemljišnih knjiga koji su upotrijebljeni za identifikaciju parcela.

2.5. Članak 4. specifikacije proizvoda. Standardi uzgoja vinove loze. Izmjena specifikacije proizvoda i jedinstvenog dokumenta

Opis

Opis standardâ uzgoja vinove loze pojednostavnjen je i utvrđen je najveći prinos grožđa po hektaru uz najmanju prirodnu volumnu alkoholnu jakost za svaku vrstu uvrštenu u članak 1. specifikacije proizvoda, s tim da su zadržani parametri kvalitete već uvrštenih vina (najveći prinosi grožđa po hektaru i najmanje prirodne volumne alkoholne jakosti).

Izbrisana su upućivanja na potpodručja, a pravila za vina s oznakom Vendemmia Tardiva (kasna berba) prebačena su u idući članak. Naposljetku je utvrđeno da se vina s DOC-om Menfi mogu proizvoditi u trećoj godini nakon sadnje.

Obrazloženje

Potvrđeni su glavni standardi uzgoja vinove loze i poboljšani su određeni parametri uzgoja, posebno u pogledu većeg broja trsova po hektaru za nove nasade.

Parametri kvalitete (najviši prinosi grožđa po hektaru i najmanja prirodna alkoholna jakost), koji su prethodno bili opisani u tekstu članka, zbog bolje su preglednosti sada prikazani u obliku tablice u kojoj su obuhvaćene sve vrste iz članka 1. specifikacije proizvoda.

2.6. Članak 5. specifikacije proizvoda. Razgraničenje područja proizvodnje vina i punjenja u boce. Izmjena specifikacije proizvoda i jedinstvenog dokumenta

Opis

(a) u skladu s proširenjem područja uzgoja grožđa izmijenjene su granice područja proizvodnje vina kako bi se obuhvatilo cijelo područje općine Menfi i sljedećih susjednih općina: Montevago i Santa Margherita Belice izvan područja proizvodnje i Sambuca di Sicilia, Sciacca i Castelvetrano unutar njega, u skladu s odredbama članka 6. stavka 4. točke (b) Uredbe (EZ) br. 607/2009;

(b) područje proizvodnje pjenušavih vina uključuje cijelo područje unutar administrativnih granica regije Sicilija, u skladu s odredbama članka 6. stavka 4. točke (b) Uredbe (EZ) br. 607/2009;

(c) punjenje vina u boce mora se provoditi na navedenim područjima proizvodnje vina.

Obrazloženje

(a) i (b) razgraničenjem područja proizvodnje vina kojim se uzima u obzir odstupanje iz članka 6. stavka 4. točke (b) Uredbe (EZ) br. 607/2009 proizvođačima se omogućava da upotrebljavaju i objekte na području koje graniči s područjem proizvodnje;

(c) vino se mora puniti u boce na razgraničenom području, u skladu s člankom 8. Uredbe (EU) br. 607/2009, kako bi se sačuvali kvaliteta i ugled vina sa zaštićenom oznakom izvornosti (ZOI) „Menfi”, jamčilo njihovo podrijetlo te osigurale djelotvornost i pravodobnost odgovarajućih provjera. Prepoznatljive značajke i kvalitete vinâ s DOC-om Menfi, koje su povezane s područjem njihova podrijetla, mogu se bolje zaštititi ako se vino puni u boce na području proizvodnje jer su proizvođači unutar razgraničenog područja odgovorni za primjenu i provedbu svih tehničkih pravila o prijevozu i punjenju u boce te posjeduju za to potrebne profesionalne vještine. Tom se obvezom sprečavaju mogući rizici povezani s prijevozom izvan vinogradarskog područja, kao što su oksidacija i termički stres zbog visokih ili niskih temperatura i smanjenje kvalitete proizvoda, što štetno djeluje na njegova kemijska/fizikalna svojstva (kiselost, polifenoli i tvari koje daju boju), organoleptička svojstva (boja, miris, okus) i na njegovu stabilnost. Smanjen je i rizik od mikrobiološke kontaminacije (bakterijama, virusima, gljivicama, plijesnima ili kvascima). Taj je zahtjev koristan proizvođačima, koji su svjesni rizika i odgovorni za očuvanje kvalitete ZOI-ja, a potrošačima pruža sigurnost u pogledu podrijetla i kvalitete vinâ te u pogledu njihove usklađenosti sa specifikacijom proizvoda. Nadalje, provjere koje provode nadležna tijela djelotvornije su na manjem području.

2.7. Članak 5. specifikacije proizvoda. Prinosi i postupci proizvodnje vina. Izmjena specifikacije proizvoda i jedinstvenog dokumenta

Opis

Uvrštena je tablica prinosa grožđa/vina.

Prinos vina za bijelo vino povećan je sa 65 % na 70 %.

Opisane su metode prosušivanja grožđa za verziju „Passito”, uz one za verziju „Vendemmia Tardiva”, koje su bile opisane u članku 4. stare specifikacije.

Utvrđene su metode starenja vina za vina s oznakom „Riserva” i metode oplemenjivanja vina za vina s oznakom „Superiore”.

Obrazloženje

(a) tablica prinosa grožđa/vina uvrštena je radi bolje preglednosti, s ažuriranim podacima za različite vrste; ti su prinosi prije bili opisani u tekstu članka;

(b) povećanje prinosâ vina za bijelo vino sa 65 % na 70 % mala je prilagodba koja je zatražena na temelju rezultata testiranja i inovativnih metoda proizvodnje vina koji su pokazali da takvo povećanje ne utječe na analitička i organoleptička svojstva vina;

(c) budući da je uvedena vrsta „Passito”, opisane su metode prosušivanja grožđa;

(d) standardi proizvodnje vina opisani u staroj specifikaciji uređeni su, posebno kad je riječ o metodama oplemenjivanja vina Menfi Bianco s oznakom „Superiore” (što uključuje i vina s navedenim sortama grožđa Catarratto, Chardonnay, Fiano i Grecanico)te o metodama starenja za vina s oznakom „Riserva” i navedenim sortama grožđa Nero d’Avola, Perricone i Syrah.

2.8. Članak 6. specifikacije proizvoda. Svojstva pri konzumaciji. Izmjena specifikacije proizvoda i jedinstvenog dokumenta

Opis

(a) uvrštene su sve vrste obuhvaćene specifikacijom proizvoda, s odgovarajućim deskriptorima; vrste koje više nisu obuhvaćene izbrisane su (Menfi Feudo dei Fiori i Menfi Bonera);

(b) izbrisan je stavak 3. članka o ovlasti Ministarstva za izdavanje odluke kojom se mijenja ukupna kiselost i najmanja količina suhog ekstrakta bez šećera.

Obrazloženje

(a) svojstva novouvedenih vina opisana su a svojstva postojećih vrsta vina revidirana su, kako bi opis analitičkih i organoleptičkih svojstava bio precizniji. Zahvaljujući tim veoma jasnim i prepoznatljivim svojstvima može ih se jasno identificirati i povezati sa zemljopisnim područjem, kao što je opisano u članku 9. specifikacije proizvoda. Konkretno, sva vina imaju uravnotežena kemijska i fizikalna svojstva, što doprinosi osiguravanju dobro uravnoteženog okusa. Sve vrste imaju ugodan, skladan, prepoznatljiv i elegantan miris, katkad s voćnim, cvjetnim i biljnim notama tipičnima za sorte grožđa od kojih se proizvode;

(b) izbrisan je članak 6. stavak 3. jer više nije u skladu s važećim zakonodavstvom.

2.9. Članak 7. specifikacije proizvoda. Označivanje i prezentiranje. Izmjena specifikacije proizvoda i jedinstvenog dokumenta

Opis

(a) uvrštena je mogućnost upotrebe dodatnih topografskih oznaka koje se odnose na vinograde;

(b) naziv „Sicilia” kao naziv veće zemljopisne cjeline može biti naveden pri označivanju i prezentiranju vina s DOC-om Menfi.

Obrazloženje

(a) navođenjem gospodarstva želi se na bolji način okarakterizirati vino tako što se na etiketi navodi da vino potječe isključivo iz određenog vinograda;

(b) navođenjem naziva veće zemljopisne cjeline „Sicilia” potrošaču se pruža više informacija o zemljopisnom položaju područja obuhvaćenog DOC-om Menfi, u skladu s trenutačnim nacionalnim zakonodavstvom i zakonodavstvom EU-a.

2.10. Članak 8. specifikacije proizvoda. Pakiranje. Izmjena specifikacije proizvoda i jedinstvenog dokumenta

Opis

Dopušteni su svi spremnici zapremnine do 3 litre.

Dopuštena je upotreba spremnika različitih zapremnina te različitih struktura i od različitih materijala

(vrećice i kutije);

mogu se primjenjivati sve metode začepljivanja koje su dopuštene zakonom, uz jedinu iznimku krunskog čepa.

Obrazloženje

Proizvođačima se tako omogućava veća sloboda u upotrebi spremnika i metoda začepljivanja, uključujući inovativne metode, da bi im se pružilo više opcija kako bi lakše odgovarali na potrebe potrošača, a time se poboljšavaju mogućnosti za oglašavanje proizvoda s DOC-om Menfi i za njihovo stavljanje na različita tržišta u EU-u i izvan njega.

2.11. Povezanost sa zemljopisnim područjem. Izmjena članka 9. specifikacije proizvoda i jedinstvenog dokumenta

Opis

Neka pojašnjenja i dodaci već su izložena u stavcima (a), (b) i (c).

Obrazloženje

Opis povezanosti između zemljopisnog područja i svojstava kategorija vina koja se na njemu proizvode izmijenjen je i dopunjen u skladu s izmjenama specifikacije proizvoda u pogledu proširenja razgraničenog područja i uvođenja novih vrsta proizvoda.

JEDINSTVENI DOKUMENT

1. Naziv

Menfi

2. Vrsta oznake zemljopisnog podrijetla

ZOI – Zaštićena oznaka izvornosti

3. Kategorije proizvoda od vinove loze

1. Vino

4. Pjenušavo vino

15. Vino od prosušenoga grožđa

4. Opis vina

Kategorija „vino” (1): „Menfi”bianco, Inzolia, Grillo, Chardonnay, Catarratto, Grecanico, Fiano

Boja: slamnatožuta različitog intenziteta

Miris: profinjen, elegantan, nježan, prepoznatljiv, ugodan s voćnim notama

Okus: suh, uravnotežen, karakterističan za sortu, zaokružen, ugodan, skladan, pun, intenzivan

Najmanja ukupna volumna alkoholna jakost: 11,00 %

Najmanja količina suhog ekstrakta bez šećera: 16,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”bianco superiore, Chardonnay superiore, Catarratto superiore, Grecanico superiore, Fiano superiore

Boja: slamnatožuta različitog intenziteta

Miris: profinjen, elegantan, karakterističan za sortu, s voćnim notama

Okus: suh, uravnotežen, prepoznatljiv, ugodan, skladan, pun, intenzivan

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera: 16,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Damaschino, Viognier, Sauvignon, Pinot Grigio, Vermentino, Chenin Blanc, Moscato Bianco

Boja: slamnatožuta različitog intenziteta, katkad s nijansama blijedozelene

Miris: profinjen, elegantan, karakterističan za sortu, ugodan s voćnim notama, svjež, s muškatnom aromom

Okus: suh, ugodan, skladan, svjež, pun, intenzivan

Najmanja ukupna volumna alkoholna jakost: 10,50 %

Najmanja količina suhog ekstrakta bez šećera: 17,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino od prosušenoga grožđa” (15): „Menfi”Bianco Vendemmia Tardiva, Bianco passito

Boja: slamnatožuta do zlatna

Miris: karakterističan, nježan, postojan

Okus: suh do sladak, tipičan, skladan

Najmanja ukupna volumna alkoholna jakost: 15,00 %

Najmanja količina suhog ekstrakta bez šećera: 22,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „pjenušavo vino” (4): „Menfi”Bianco Spumante, uključujući verzije s navedenim sortama Chardonnay, Grecanico, Chenin Blanc, Moscato Bianco

Pjena: fina, postojana

Boja: slamnatožuta različitog intenziteta

Miris: prepoznatljiv, profinjen

Okus: svjež, skladan, od vrlo suhog do slatkog

Najmanja ukupna volumna alkoholna jakost: 11,00 %

Najmanja količina suhog ekstrakta bez šećera: 15,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Rosso, uključujući verziju s oznakom „Riserva”, Nero d’Avola, uključujući verziju s oznakom „Riserva”, Perricone, uključujući verziju s oznakom „Riserva”, Syrah, uključujući verziju s oznakom „Riserva”

Boja: rubin crvena različitog intenziteta, koja u slučaju verzije „Riserva” naginje granatno crvenoj

Miris: ugodan, profinjen, nježan, prepoznatljiv, voćni, katkad pikantan

Okus: suh, skladan, pun, blago trpak, intenzivan

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera: 22,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Frappato, Nerello Mascalese, Cabernet Franc, Merlot, Cabernet Sauvignon

Boja: rubin crvena različitog intenziteta

Miris: profinjen, nježan, prepoznatljiv, voćni, cvjetni, s biljnim notama, intenzivan

Okus: suh, skladan, pun, uravnotežen, svjež, trpak, prepoznatljiv, intenzivan

Najmanja ukupna volumna alkoholna jakost: 12,00 %

Najmanja količina suhog ekstrakta bez šećera: 21,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Pinot Nero, Alicante Bouchet, Alicante, Aglianico, Petit Verdot

Boja: rubin crvena različitog intenziteta

Miris: nježan, prepoznatljiv, voćni, katkad pikantan, intenzivan

Okus: suh, skladan, blago trpak, prepoznatljiv

Najmanja ukupna volumna alkoholna jakost: 12,00 %

Najmanja količina suhog ekstrakta bez šećera: 23,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino od prosušenoga grožđa” (15): „Menfi”Rosso passito

Boja: rubin crvena, starenjem postaje granatno crvena

Miris: karakterističan, nježan, postojan

Okus: suh do sladak, tipičan, skladan

Najmanja ukupna volumna alkoholna jakost: 16,0 %

Najmanja količina suhog ekstrakta bez šećera: 28,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): 11 Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi” Rosato, uključujući verzije s navedenim sortama Nero d’Avola, Perricone, Frappato, Nerello Mascalese

Boja: ružičasta različitog intenziteta

Miris: profinjen, elegantan, nježan, prepoznatljiv

Okus: suh, skladan, uravnotežen

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera: 17,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Cabernet franc rosato, Merlot rosato, Cabernet sauvignon rosato, Syrah rosato, Pinot Nero rosato

Boja: ružičasta različitog intenziteta

Miris: nježan, prepoznatljiv

Okus: suh, skladan

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera: 17,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „vino” (1): „Menfi”Alicante Bouchet rosato, Alicante rosato, Aglianico rosato, Petit Verdot rosato

Boja: ružičasta različitog intenziteta

Miris: nježan, prepoznatljiv

Okus: suh, skladan

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera: 17,0 g/l

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 4,5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

Kategorija „pjenušavo vino” (4): „Menfi”Rosato Spumante

Pjena: fina, postojana

Boja: ružičasta različitog intenziteta

Miris: prepoznatljiv, nježan

Okus: svjež, skladan, od vrlo suhog do polusuhog

Najmanja ukupna volumna alkoholna jakost: 11,50 %

Najmanja količina suhog ekstrakta bez šećera 15,0 g/l. Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela): Najmanja stvarna alkoholna jakost (u % volumnog udjela): Najmanji ukupni sadržaj kiselosti: 5 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri): Najveći ukupni udio sumporova dioksida (u miligramima po litri):

5. Enološki postupci

a. Osnovni enološki postupci

Ne postoje

b. Najveći prinosi

Menfi Bianco, Rosso, Rosato, Spumante Bianco, Spumante Rosato, Inzolia, Grillo, Catarratto, Grecanico, uključujući Grecanico Spumante, Damaschino, Viognier

84 hektolitra po hektaru

Menfi Vermentino, Chenin Blanc, uključujući Chenin Blanc Spumante, Nero d’Avola, Perricone i Syrah, uključujući verzije Riserva i Rosato, Frappato, Merlot

84 hektolitra po hektaru

Menfi Nerello Mascalese, Alicante Bouchet, Alicante, Petit Verdot i Aglianico, uključujući Aglianico Rosato

84 hektolitra po hektaru

Menfi Chardonnay, uključujući Chardonnay Spumante, Sauvignon, Pinot Grigio, Moscato Bianco, uključujući Moscato Bianco Spumante

77 hektolitara po hektaru

Menfi Cabernet Franc, Cabernet Sauvignon i Pinot Nero, uključujući Pinot Nero Rosato

77 hektolitara po hektaru

Menfi Catarratto Superiore, Grecanico Superiore, Fiano

70 hektolitara po hektaru

Menfi Chardonnay Superiore

66,5 hektolitara po hektaru

Menfi Fiano Superiore

63 hektolitra po hektaru

Menfi Bianco Vendemmia Tardiva

48 hektolitara po hektaru

Menfi Bianco Passito, Rosso Passito

40 hektolitara po hektaru

6. Razgraničeno zemljopisno područje

Područje proizvodnje grožđa od kojeg se dobivaju vina s kontroliranom oznakom izvornosti „Menfi” uključuje:

— cijelo administrativno područje općine Menfi (pokrajina Agrigento) utvrđeno u zemljišnim knjigama na listovima br. 1–99,

— dio administrativnog područja općine Sciacca (pokrajina Agrigento) utvrđenog u zemljišnim knjigama na listovima br. 1, 2, 3, 4, 5, 6, 7, 10, 11, 13, 14, 15, 16 i 23, čija se granica proteže: prema zapadu od križanja s listom 67 općine Sambuca di Sicilia, odakle prati granicu te općine prema jugu i zatim nastavlja duž istočne granice općine Menfi do južne granice lista br. 23 općine Sciacca; prema jugu duž granice lista br. 23; prema istoku duž istočnih granica listova br. 23, 16, 15, 11, 6, 7 i 4; prema sjeveru duž sjeverne granice listova br. 4, 3 i 1 i obala jezera Arancio; prema istoku duž općine Sambuca di Sicilia prikazane na listu br. 69. Taj prostor obuhvaća područja Costa Finocchiara, Vallone Caricagiachi, Piana Grande di Misilifurme, Ulmo, Maroccoli i Monte Cirami,

— dio administrativnog područja općine Sambuca di Sicilia (pokrajina Agrigento) utvrđenog u zemljišnim knjigama na listovima br. 50, 51, 52, 53, 54, 55, 56, 57, 66, 67 i 69. Granice listova br. 50, 51, 52, 53, 54, 55, 56, 57, 66 i 67 protežu se: prema zapadu duž istočne granice lista br. 23 općine Menfi, odakle nastavlja prema istoku duž granice listova br. 41 i 43 te općine pa ponovno prema sjeveru slijedeći granicu općine Sciacca sve do križanja s listom br. 1 te iste općine; prema sjeveru duž područja općine Santa Margherita di Belìce. Taj prostor obuhvaća područja Arancio, Arancio Piccolo, Misilibesi i Tardara. Područje lista br. 69. nalazi se jugozapadno od općine Sambuca di Sicilia i obuhvaća područja Fondacazzo i Cellaro,

— dio administrativnog područja općine Castelvetrano (pokrajina Trapani) utvrđenog u zemljišnim knjigama na listovima br. 119, 131, 132, 145, 146, 157 i 168, čije se granice prema istoku i sjeveru protežu duž administrativne granice općine Menfi, prema zapadu duž rijeke Belìce sve do ušća rijeke, a prema jugu do Sredozemnog mora. Taj prostor obuhvaća područja Casuzze, Case Nuove, Moscafratta, Serralunga, Belicello i Belìce.

7. Glavne sorte vinove loze

Aglianico N.

Pinot grigio

Ansonica B. – Insolia

Ansonica B. – Inzolia

Ansonica B.

Cabernet franc (crno) – Cabernet

Cabernet sauvignon (crno) – Cabernet

Calabrese N. – Nero d’Avola N.

Catarratto bianco comune B. – Catarratto

Catarratto bianco lucido B. – Catarratto

Chardonnay (bijelo)

Chenin B.

Damaschino (bijelo)

Fiano (bijelo)

Frappato N. – Frappato d’Italia

Grecanico dorato B. – Grecanico

Grillo (bijelo)

Merlot (crno)

Moscato bianco B. – Moscato

Nerello mascalese (crno)

Perricone (crno)

Perricone N. – Pignatello

Petit verdot (crno)

Pinot nero N. – Pinot

Sauvignon B. – Sauvignon blanc

Syrah (crno) – Shiraz

Vermentino (bijelo)

Viogner (bijelo)

Alicante bouchet N.

Alicante (crno)

8. Opis povezanosti

ZOI „Menfi” – sve kategorije vina

Za sve kategorije vina („vino”, „pjenušavo vino” i „vino od prosušenoga grožđa”) povezanost s definiranim zemljopisnim područjem temelji se na kombinaciji vrsta zemljišta tipičnih za to područje i interakciji među njima (naplavne ravnice, obalne terase, obronci, glineni brežuljci i laporasti vapnenac). Ona čine jedinstven krajolik koji karakteriziraju tipična sredozemna klima, temperature koje su uvijek iznad nule, čak i zimi, koncentracija padalina ujesen i zimi te vruća, suha ljeta s dovoljno vjetra i sunca.

Te karakteristike definiranog područja, uz pretežno ravno tlo koje je ponegdje brežuljkasto i povoljnu izloženost vinograda, doprinose stvaranju okoliša koji je posebno pogodan za uzgoj vinove loze.

Točnije, to zemljište ima teksturu tla koju čine različite količine vapnenca i gline, reakciju u rasponu od alkalne do subalkalne i uravnoteženu fizikalnu/kemijsku strukturu, s dobrom odvodnjom viška vode i raspoloživim zalihama vode, a sve su to osnovne karakteristike koje su nužne za razvoj korijenskog sustava.

Reakcija tla pogodna je za razvoj vinove loze jer je većina hranjivih tvari lako dostupna; nadalje, zahvaljujući mikrobnoj aktivnosti dostupni su dušik, fosfor i sumpor.

Interakcija tih čimbenika s varijacijama klime i temperature od početka ljeta do berbe rezultira odgovarajućim vegetativnim i produktivnim rastom trsova i uravnoteženim dozrijevanjem grozdova, što rezultira grožđem bogatim polifenolima i aromatskim prekursorima.

ZOI „Menfi” – Kategorija „vino” (1)

Vinski proizvodi iz kategorije „vino” (1) povezani su sa stoljetnom tradicijom vinogradarstva i sve su autohtone i neautohtone sorte grožđa savršeno pogodne. Te se sorte grožđa uzgajaju na zemljištima koja se smatraju najprikladnijima za uzgoj svake pojedinačne sorte u pogledu tla i klime kako bi se omogućila proizvodnja visokokvalitetnih vina sa snažnim identitetom.

Zahvaljujući bogatoj mineralnoj kvaliteti tla, sredozemnoj klimi i različitim rasponima temperature proizvedena vina imaju neka zajednička svojstva, kao što su alkoholne komponente, snažan miris i dobra struktura.

Arhivska bijela i crna vina odlikuju se cvjetnim i voćnim mirisom te ugodnim okusom na nepcu.

Vina s oznakama „Riserva” i „Superiore” mnogo su koncentriranija i strukturiranija te imaju izraženiju sekundarnu aromu.

Bijela vina iz naplavnih ravnica uglavnom su ugodnog, slatko-pikantnog okusa (posebno sorta Chardonnay), dok vina sa zemljišta na višim nadmorskim visinama imaju karakteristike u rasponu od voćnih (ovisno o sorti), cvjetnih i reskih te razvijenih i zrelih.

Na crna vina dobivena od sorti grožđa Cabernet Sauvignon i Syrah posebno utječe zemljište smješteno na obalnim terasama nižih nadmorskih visina, koje sorti Cabernet Sauvignon pruža ravnotežu između travnatih nota i cvjetne voćnosti, dok sorti Syrah daje voćne note.

Vina iz vinograda smještenih na terasama srednje nadmorske visine, a posebno ona koja se dobivaju od sorti grožđa Nero d’Avola i Merlot, razvijaju kompleksne i zrele fenolne note koje su uravnotežene pikantnim i voćnim cvjetnim notama. Ta se vina tradicionalno piju uz tipične proizvode lokalne i sicilijanske kuhinje (sirevi s oznakom ZOI: Vastedda, Valle del Belìce, Pecorino Siciliano i lokalna riba: sardine, inćuni i druga plava riba).

ZOI „Menfi” – Kategorija „pjenušavo vino” (4)

Bijela pjenušava vina slamnatožute su boje različitog intenziteta, dok su rosé vina ružičaste boje različitog intenziteta. Odlikuju se finim mjehurićima, cvjetnim i voćnim notama i svježinom zahvaljujući bogatoj mineralnoj kvaliteti tla, sredozemnoj klimi i raznolikim rasponima temperature.

Točnije, sorte Chardonnay i Chenin Blanc uglavnom se uzgajaju na vapnenačkim i glinenim tlima koja potječu od lapora i na visokim brdima i upotrebljavaju se i za preradu u pjenušavo vino.

Proizvodnja pjenušavog vina povezana je s lokalnom vinogradarskom tradicijom koja se kombinira s enološkim inovacijama i upotrebom autohtonih i neautohtonih sorti navedenih za ovu kategoriju proizvoda.

Zahvaljujući okolišnim i ljudskim čimbenicima nastaju pjenušava vina koja karakterizira idealna razina kiselosti i svježine s aromatičnim notama, zbog čega savršeno nadopunjuju gastronomiju i tipične lokalne proizvode, kao što su artičoke Carciofo Spinoso di Menfi, sir Vastedda (ZOI), masline Olive Nocellara del Belìce (ZOI), plava riba i žuta dinja.

ZOI „Menfi” – Kategorija „vino od prosušenoga grožđa” (15)

Vina dobivena od prosušenog grožđa uvijek imaju dobru strukturu, ravnotežu između kiselosti i slatkoće te voćne note, što ovisi o upotrijebljenim sortama grožđa. Ta su svojstva rezultat bogate mineralne kvalitete tla i naročito sredozemne klime s vrućim, suhim ljetima s dovoljno vjetra i sunca, što pogoduje koncentraciji šećera te različitih raspona temperature koji vinu daju svježinu.

Bijela i crna vina imaju dobru strukturu i ravnotežu između kiselosti i slatkoće i, ovisno o kombinaciji tla i upotrijebljenih sorti grožđa, mogu imati naznake orašastih plodova kao što su orasi, bademi i pistacije dodatno pojačane notama marmelade od naranče (naplavne ravnice). Imaju naznake žutog voća kao što su ananas, marelice, datulje i sušene smokve te su elegantna i slatka u ustima s dobrom kiselošću i citrusnim voćnim okusom na kraju (obalne terase srednje nadmorske visine).

Na glinenim brdima i obroncima, na kojima grožđe u većoj mjeri prezrije, proizvode se vina pune arome, slatkog, mekanog i uravnoteženog okusa s naznakama zrelog voća, šljive i marmelade od ribiza i suhog voća.

Zahvaljujući kombinaciji suhe sredozemne ljetne klime i laporastih vapnenačkih tala nastaju vina koja su bogata voćnim i cvjetnim aromama kao što su breskva, svježa marelica, narančin cvijet i citrusno voće i koja se ujedno odlikuju snažnom svježinom i obično imaju mineralnu strukturu.

Ta su bijela i crna vina slatka, ali ne i pretjerano slatka, i to zbog svoje idealne kiselosti i tipičnih aroma sorti grožđa od kojih se dobivaju, zbog čega savršeno nadopunjuju tradicionalne kekse i kolačiće sa Sicilije (Cassata, Cannoli, Dolci di mandorla itd.) i iz lokalnog područja (Nucatoli, Minni di virgini, suhi keksi).

9. Osnovni dodatni uvjeti

Punjenje u boce unutar razgraničenog područja

Pravni okvir:

Zakonodavstvo EU-a

Vrsta dodatnog uvjeta:

Punjenje u boce unutar razgraničenog zemljopisnog područja

Opis uvjeta:

Vino se mora puniti u boce na razgraničenom području, u skladu s člankom 8. Uredbe (EU) br. 607/2009, kako bi se sačuvali kvaliteta i ugled vina sa zaštićenom oznakom izvornosti (ZOI) „Menfi”, jamčilo njihovo podrijetlo i osigurala djelotvornost i pravodobnost odgovarajućih provjera. Prepoznatljive značajke i kvalitete vinâ s DOC-om Menfi, koje su povezane s područjem njihova podrijetla, mogu se bolje zaštititi ako se vino puni u boce na području proizvodnje jer su proizvođači unutar razgraničenog područja odgovorni za primjenu i provedbu svih tehničkih pravila o prijevozu i punjenju u boce te posjeduju za to potrebne profesionalne vještine. Tom se obvezom sprečavaju mogući rizici povezani s prijevozom izvan vinogradarskog područja, kao što su oksidacija i termički stres zbog visokih ili niskih temperatura i smanjenje kvalitete proizvoda, što štetno djeluje na njegova kemijska/fizikalna svojstva (kiselost, polifenoli i tvari koje daju boju), organoleptička svojstva (boja, miris, okus) i na njegovu stabilnost. Smanjen je i rizik od mikrobiološke kontaminacije (bakterijama, virusima, gljivicama, plijesnima ili kvascima). Taj je zahtjev koristan proizvođačima, koji su svjesni rizika i odgovorni za očuvanje kvalitete ZOI-ja, a potrošačima pruža sigurnost u pogledu podrijetla i kvalitete vinâ te u pogledu njihove usklađenosti sa specifikacijom proizvoda. Nadalje, provjere koje provode nadležna tijela djelotvornije su na manjem području.

Upotreba naziva „Sicilia” kao naziva veće zemljopisne cjeline

Pravni okvir:

Zakonodavstvo EU-a

Vrsta dodatnog uvjeta:

dodatni zahtjevi u pogledu označivanja

Opis uvjeta:

Naziv „Sicilia” kao naziv veće zemljopisne cjeline može biti naveden pri označivanju i prezentiranju vina iz članka 1. specifikacije proizvoda DOC Menfi, u skladu s važećim zakonodavstvom Europske unije i nacionalnim zakonodavstvom.

Upotreba dodatnih naziva mjesta

Pravni okvir:

Nacionalno zakonodavstvo

Vrsta dodatnog uvjeta:

dodatni zahtjevi u pogledu označivanja

Opis uvjeta:

Dodatni nazivi mjesta koji se odnose na vinograde u kojima se uzgaja grožđe koje se upotrebljava za proizvodnju predmetnog vina mogu se upotrijebiti pri označivanju i prezentiranju vina iz članka 1. specifikacije proizvoda, u skladu s člankom 31. stavkom 10. Zakona br. 238/2016. Popis dodatnih naziva mjesta (koji se odnose na vinograde) u regiji Siciliji svake se godine ažurira i dostupan je na sljedećoj internetskoj stranici:

http://pti.regione.sicilia.it/portal/page/portal/PIR_PORTALE/PIR_LaStrutturaRegionale/PIR_AssessoratoregionaledelleRisorseAgricoleeAlimentari/PIR_DipAgricoltura/PIR_AreeTematiche/PIR_Servizi/PIR_BrandSiciliaeMarketingterritoriale/PIR_Riconoscimentoetuteladeiprodottidiqualita/PIR_ElencopositivodellaRegioneSiciliadellemenzionivigna/Allegato%201%20al%20DDG%201337_2019.pdf

Odstupanje koje se odnosi na područje proizvodnje vina i pjenušavog vina

Pravni okvir:

Zakonodavstvo EU-a

Vrsta dodatnog uvjeta:

Odstupanje u pogledu proizvodnje u utvrđenom zemljopisnom području

Opis uvjeta:

U skladu s trenutačnim zakonodavstvom EU-a postupci proizvodnje vina mogu se provoditi u neposrednoj blizini razgraničenog područja proizvodnje i, konkretno, unutar administrativnog područja općina koje graniče s općinom Menfi, a to su: Montevago, Santa Margherita Belice, Sambuca di Sicilia, Sciacca i Castelvetrano. Kad je riječ o kategoriji „pjenušavo vino”, ta se vina mogu proizvoditi unutar administrativne jedinice „Regione Sicilia”, kojoj to područje proizvodnje pripada.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/13264

(1) SL L 347, 20.12.2013., str. 671.